text: 5 Jehovaqa, "pakaypi kaj tukuy imasta" sutʼita rikuchiq kasqanrayku, tiemponman pisimanta pisi chay yachayta sutʼinchanan karqa (Daniel 2:28). Chayta kikincharina: juk yachayniyuq tataqa, wawitan "¿imaynatá rikhurirqani?", nispa tapuptin, entiendenanpaqjinalla kutichin, wiñasqanmanjinataq astawan sutʼinchan. Jehovapis, imatachus ruwayta munasqanta, munayninmanta ima, maykʼaqllachus llaqtanman sutʼinchananta yachan (Proverbios 4:18; Daniel 12:4).